
KRETINGOS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL TARNYBINĖS NUOBAUDOS SKYRIMO 

2026 m. rugpjūčio          d. Nr. A2-
Kretinga

Vadovaudamasi Lietuvos Respublikos vietos savivaldos įstatymo 34 straipsnio 6 dalies 2 ir 3 punktais, Lietuvos Respublikos valstybės tarnybos įstatymo 23 straipsnio 2 dalimi, 3 dalies 1 punktu, 25 straipsnio 1 ir 5 dalimis, Tarnybinių nuobaudų skyrimo valstybės tarnautojams tvarkos aprašo, patvirtinto Lietuvos Respublikos Vyriausybės 2002 m. birželio 25 d. nutarimu Nr. 977 „Dėl Tarnybinių nuobaudų skyrimo valstybės tarnautojams tvarkos aprašo patvirtinimo“ (2018 m. gruodžio 27 d. nutarimo Nr. 1390 redakcija), 17.1 punktu bei atsižvelgdama į Kretingos rajono savivaldybės administracijos direktoriaus 2026 m. liepos 20 d. įsakymu Nr. A2-358 „Dėl komisijos sudarymo tarnybiniam nusižengimui ištirti“ sudarytos komisijos 2026 m. rugpjūčio 21 d. motyvuotą išvadą dėl (Nuasmeninta) veiksmų (reg. Nr. D13-665):
1. Pripažįstu, kad valstybės tarnautojas (Nuasmeninta) padarė tarnybinį nusižengimą (numatytą Lietuvos Respublikos valstybės tarnybos įstatymo 23 straipsnio 3 dalies 1 punkte), eidamas pareigas, netinkamai vykdė pavestas funkcijas, pažeisdamas 2025 m. lapkričio 5 d. rangos sutarties Nr. S1-1187 sąlygas, neturėdamas įgaliojimų pasirašė dokumentus, susijusius su rangos sutarties vykdymu, netinkamai laikėsi Kretingos rajono savivaldybės sutarčių pasirašymo tvarkos aprašo, patvirtinto Kretingos rajono savivaldybės tarybos 2023 m. birželio 29 d. sprendimu Nr. T2-190 „Dėl Kretingos rajono savivaldybės vardu sudaromų sutarčių pasirašymo tvarkos aprašo patvirtinimo“, 7 punkto nuostatų, Viešųjų pirkimų organizavimo ir vidaus kontrolės tvarkos aprašo, patvirtinto Kretingos rajono savivaldybės administracijos direktoriaus 2026 m. kovo 31 d. įsakymu Nr. A1-150 „Dėl Kretingos rajono savivaldybės administracijos (centrinės perkančiosios organizacijos) viešųjų pirkimų proceso organizavimo ir vidaus kontrolės tvarkos aprašo tvirtinimo“, 23 punkto reikalavimų, Kretingos rajono savivaldybės administracijos finansų kontrolės taisyklių, patvirtintų Kretingos rajono savivaldybės administracijos direktoriaus 2023 m. gegužės 19 d. įsakymu Nr. A1-410 „Dėl Kretingos rajono savivaldybės administracijos finansų kontrolės taisyklių tvirtinimo“ 26 punkto nuostatų.
2. Skiriu valstybės tarnautojui (Nuasmeninta) tarnybinę nuobaudą – pastabą – už netinkamą pavestų funkcijų vykdymą, pažeidžiant 2025 m. lapkričio 5 d. rangos sutarties Nr. S1-1187 vykdymo sąlygas. 
3. Nustatau, kad šis įsakymas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorė					    Vilma Preibienė

